one ton
One ton, bådtype til kapsejlads, under IOR-reglen 1970-93 ca. 40 fod lang, dvs. 12 m. Betegnelsen ton blev under IOR-reglen brugt til mange forskellige bådtyper: 1/4, 1/2, 3/4, one og two ton. Der blev sejlet VM i alle typerne, og one og two ton-både deltog i Admiral's Cup. Adskillige danske one ton-både opnåede gode resultater, bl.a. Andelstanken (VM 1986) og Zürich i begyndelsen af 1990'erne. Navnet stammer fra en fransk tonregel fra 1892, efter hvilken der blev sejlet matchrace i mindre både første gang i 1899 på Seinen. I dag er bådtypen afløst af ILC-40-både.